laion/Wikipedia-Exotic huggingface dataset:
פרנצ'סקו ספורצה השני

פרנצ'סקו ספורצה השני (Francesco II Sforza;‏ 4 בפברואר 1495 - 24 באוקטובר 1535), היה הדוכס האחרון של מילאנו, ושימש בתפקיד זה מ-1521 עד מותו. פרנצ'סקו נולד ב-4 בפברואר 1495, והיה בנם השני של לודוביקו ספורצה, דוכס מילאנו ושל ביאטריצ'ה ד'אסטה. ב-1499 במרוצת המלחמות האיטלקיות אביו, שגורש ממילאנו אחרי פלישת לואי השנים עשר, מלך צרפת לאיטליה, לקח איתו את פרנצ'סקו אל חצרו של מקסימיליאן הראשון, קיסר האימפריה הרומית הקדושה (שנישא לביאנקה מריה ספורצה - בת דודו של פרנצ'סקו). אביו, לודוביקו ספורצה נתפס בידי הצרפתים ב-1500 ומת ב-1508 אחרי שישב במשך שמונה שנים בכלא הצרפתי במצודת העיר לוש שבעמק הלואר. הצרפתים שלטו במילאנו עד 1512, כאשר גורשו על ידי שכירי חרב שווייצרים מצבא האפיפיור יוליוס השני, שמינה לדוכס מילאנו את מסמיליאנו, אחיו הבכור של פרנצ'סקו. ב-1515 פרנסואה הראשון, מלך צרפת פלש לאיטליה, ואחרי קרב מאריניאנו השתלט על מילאנו ולקח בשבי את מסמיליאנו. אך ב-1521 הצרפתים גורשו ממילאנו על ידי הספרדים, שמינו את פרנצ'סקו לדוכס מילאנו תחת פיקוחם. פרנצ'סקו ספורצה השני השתתף בקרב ביקוצ'ה (27 באפריל 1522 שבו לחם לצד הצרפתים נגד הספרדים וכוחות האפיפיור אדריאנוס השישי, אך ללא הצלחה. אחרי קרב פאביה (24 בפברואר 1525) שבו נחלו הצרפתים מפלה ניצחת, קרל החמישי, קיסר האימפריה הרומית הקדושה השתלט על מילאנו. פרנסצ'סקו ספורצה השני השתתף במלחמת הליגה של קוניאק (1526–1529) - מלחמה שבה השתתפו גם צרפת, האפיפיור קלמנס השביעי, רפובליקת פירנצה והרפובליקה של ונציה שכולם לחמו נגד הספרדים ומנהיגם קרל החמישי. כתוצאה ממלחמה זו, שבה יד הספרדים הייתה שוב על העליונה, פרנצ'סקו ספורצה השני נאלץ לעזוב את מילאנו. הוא שב למילאנו ב-1529, (אחרי שלום קמברה שנחתם בין לואיז, נסיכת סבויה, אמו של פרנסואה הראשון, לבין מרגרטה לבית הבסבורג), ותרם להתפתחותה הכלכלית והתרבותית של דוכסות מילאנו. ב-4 במאי 1534 נישא לכריסטינה מדנמרק, בתם של כריסטיאן השני, מלך דנמרק ושל איזבלה מאוסטריה. פרנצ'סקו ספורצה השני מת מבלי להשאיר אחריו יורשים - מה שגרם למלחמה האיטלקית של 1535. אחרי מותו, אחיו ג'ובאני פאולו דרש את דוכסות מילאנו לעצמו, אך מת באותה שנה בנסיבות מסתוריות, והספרדים המשיכו לשלוט במילאנו. הברבורים של לאונרדו מדיה וקבצים בנושא פרנצ'סקו ספורצה השני בוויקישיתוף פרנצ'סקו ספורצה השני, באתר "Find a Grave" (באנגלית)
אנוראק

אנוראק או פארקה הוא סוג של מעיל עם כיסוי ראש, שלרוב מכוסה בפרווה או פרווה מלאכותית, כדי להגן על הפנים מפני שילוב של טמפטורות מתחת לאפס ורוח. האנוראק הומצא לראשונה על ידי האסקימואים, שנזקקו לביגוד שיגן עליהם מפני רוח מקפיאה ורטיבות, בזמן ציד או בזמן מסע בקיאק בחוג הארקטי. מתחת לאנוראק האסקימואים לובשים גם בגדים חמים. לפני יציאה למסעות הם היו טובלים את האנוראק בשמן דגים כדי לחזק את העמידות שלהם למים. ז'קט פרקה מדיה וקבצים בנושא אנוראק בוויקישיתוף אנוראק, באתר אנציקלופדיה בריטניקה (באנגלית)
ידיעת הטבע

ידיעת הטבע או תולדות הטבע (באנגלית: Natural History) היא שיטה מדעית לחקר הצומח ובעלי החיים. בשיטה זו נוהגים לרוב לחקור את הטבע בעזרת תצפיות ופחות בעזרת תהליכים ניסויים. אדם העוסק בידיעת הטבע נקרא חוקר טבע. במובן הרחב, מונח זה משמש גם לתחום הנגשת הידע על הטבע לקהל הרחב באמצעות מוזיאוני טבע, ספרי עיון ומדע פופולרי, הרצאות, צילום טבע, סרטי ותוכניות טבע, טיולים מודרכים ועוד. עד אמצע המאה ה-19 נהגו אנשי המדע האירופאים לחלק את הידע לשני תחומים עיקריים. מדעי הרוח (שכללו גם את הפילוסופיה של הדת) ומדעי הטבע. מדעי הטבע נחלקו לידיעת הטבע שעסקה בתיאור הטבע ופילוסופיית הטבע שעסקה בחקר הטבע בצורה ניסויית. במונחים מודרניים ניתן להשוות בצורה גסה את ידיעת הטבע לביולוגיה וגאולוגיה ואת פילוסופיית הטבע לכימיה ופיזיקה. שני התחומים היו קשורים אחד לשני ולכן לרוב הפרסומים המדעיים נקראו על ידי אנשי מדע משני התחומים והמפגשים המדעיים היו לעיתים משותפים. חוקרי הטבע נהגו לצאת למסעות ברחבי העולם בחיפוש אחר צמחים ובעלי חיים שאינם ידועים למדע. מסעות אלו תרמו בצורה ניכרת גם להכרת העולם ולרוב חוקרי טבע מפורסמים ידועים גם כמגלי ארצות והיו הראשונים לתיאור אזורים טרופיים באמזונאס ואפריקה. אחד מחוקרי הטבע המפורסמים ביותר היה צ'ארלס דרווין ואחד מהראשונים שביקרו בארץ ישראל הוא פרדריק הסלקוויסט. ברחבי העולם נפוצים מוזיאוני טבע המכונים לרוב Museum of Natural History, שמתורגם בעברית לרוב כ"מוזיאון להיסטוריה של הטבע". מוזיאונים אלו כוללים פריטים רבים של בעלי חיים, צמחים, מאובנים ומינרלים (בגדולים שבהם האוספים מונים מיליוני פריטים) וכן מוצגים סינתטיים שמטרתם להמחיש נושאים בחקר הטבע (למשל: מיניאטורות ודגמים). במוזיאונים אלו ניתן למצוא דיורמות, פוחלצים של בעלי חיים, שלדי דינוזאורים, אוסף סלעים ומינרלים ועוד. בישראל קיים מחקר ידיעת טבע מפותח שכולל שיתוף פעולה של פרופסורים לביולוגיה, חוקרים באקדמיה, מדענים מקצועיים, פעילי שימור טבע והגנת הסביבה כגון אנשי החברה להגנת הטבע, יערנים ופקחים של רשות הטבע והגנים, צלמי טבע וחובבי טבע. בין קהילת החוקרים לקהילת חובבי הטבע קיים שיתוף פעולה הדדי שכולל מחד חינוך והנגשת ידיעת הטבע לקהל הרחב, ומנגד הסתייעות בקהילת חובבי הטבע לביצוע מחקרים הדורשים תצפיות רבות (כגון שימוש במתנדבים לספירת עטלפים וטיבוע עופות). יושי, שלד משוחזר של טריצרטופס, מוזיאון הרי הרוקי, מונטנה, ארצות הברית איורי טבע משנת 1728 מתוך ציקלופדיית צ'יימברס איור של רכיכות מתוך ספר זואולוגיה איור של טווס מצוי מתוך ספר אורניתולוגיה מוזיאון טבע אנציקלופדיות ידיעת הטבע תולדות הטבע החי והצומח של ארץ ישראל גופים העוסקים בידיעת הטבע נשיונל ג'יאוגרפיק BBC Earth החברה להגנת הטבע ורשות הטבע והגנים בישראל מוזיאון הטבע ע"ש שטיינהרדט באוניברסיטת תל אביב, ישראל אישים מפורסמים העוסקים בידיעת הטבע סר דייוויד אטנבורו עזריה אלון פנחס אמתי מדיה וקבצים בנושא ידיעת הטבע בוויקישיתוף תולדות הטבע - כרך 1 יונקים מנדלי מוכר-ספרים (1862). ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
המרכז הישראלי לניהול

המרכז הישראלי לניהול (המי"ל) הוא ארגון ישראלי העוסק בהכשרת מנהלים באמצעות כנסים, קורסים והשתלמויות. משרדי החברה נמצאים בתל אביב. המרכז הישראלי לניהול החל לפעול בתחילת 1959 במסגרת המכון לפריון העבודה והייצור. היו"ר הראשון שלו היה יוסף עמי מחברת דשנים וחומרים כימיים. בסוף שנת 1960 החל לפעול במסגרת המרכז בית ספר לניהול. בשנת 2005 נרכשה פעילותו של המרכז הישראלי לניהול על ידי חברת מטריקס, והוכנסה לחברת המי"ל בע"מ. כיום (2022), יו"ר המי"ל הוא זיו מנדל ומנהלת המי"ל היא גלי קארינה שרי. עם חנוכת בית ג'ון ברייס הדרכה ברחוב המסגר בתל אביב, מאי 2011, הועברה גם פעילות המי"ל לשם. המי"ל פועל בשלושה מישורים מרכזיים: קורסים לקהל הרחב: הדרכות והכשרות הכוללות קורסים למנהלים בדיסיפלינות השונות ובדרגי ניהול שונים: דירקטורים, מנכ"לים, סמנכ"לים, מנהלי אגפים/מחלקות, מנהלי צוותים וכו'. בין הקורסים: דירקטור הלכה למעשה, ניהול משא ומתן לבכירים, פיננסים למנהלים; קריאה וניתוח דוחות כספיים; ניהול בכיר; ניהול מערך המכירות; קורסי הכשרת מנהלים (בדרגים השונים), ביקורת פנימית וציבורית (לימודי הסמכה); קורס ניהול פרויקטים; ניהול משאבי אנוש, הכשרת מנהלי כספים (CFO), מפתחי למידה ארגונית, ניהול הדרכה ועוד. קורסים מותאמי ארגון: להמי"ל מחלקת Tailor made המתמחה בתפירת קורסים מוזמנים לארגונים שונים, תוך התאמה לצרכים ואופי הארגון וקהל היעד. כנסים ותחרויות: המי"ל מקיים לאורך השנה כנסים ותחרויות ובהם: כנס שירות וחוויית לקוח הגדול והמוביל בארץ, תחרות מצוינות בשירות וחוויית לקוח ותחרות ה- Effie Awards. בכנסים ובתחרויות משתתפים מנהלים מהארגונים המובילים בארץ ובעולם. מדי שנה מזמין המי"ל מנחה בינלאומי להרצאה במסגרת כנס שירות וחוויית לקוח. בין המרצים שהשתתפו: פרופ' יצחק אדיג'ס, סקוט ברקן, מישל פלקון, אלישה מת'סון, סטן פלפס ועוד. אתר האינטרנט הרשמי של המרכז הישראלי לניהול המרכז הישראלי לניהול - משפט ציבורי על מינויים פוליטיים בחברות ציבוריות. בראש הרכבה השופטים ישב השופט (בדימוס) מקס צ'רנובילסקי ישבו לצידו פרופ' עמוס שפירא ופרופ' דוד קרצמר. בין עדי התביעה היו ח"כ אברהם שוחט, יצחק ברמן, ואלוף (במיל.) יצחק חופי (אתר עו"ד ד"ר חיים משגב) המרכז הישראלי לניהול, דף שער בספרייה הלאומית המרכז הישראלי לניהול יתחיל לפעול בימים הקרובים, דבר, 5 בינואר 1959 בי"ס לניהול ייפתח היום רשמית, מעריב, 9 בנובמבר 1960
אוסטרליץ

האם התכוונתם ל... סלאוקוב – עיירה בצ'כיה ששמה הגרמני הוא אוסטרליץ. קרב אוסטרליץ – קרב שהתנהל בשנת 1805 בין צבאות צרפת בהנהגת נפוליון לבין צבאות רוסיה ואוסטריה. אוסטרליץ (ספר) – רומן של הסופר הגרמני וינפריד גיאורג זבאלד. תחנת אוסטרליץ – תחנת רכבת בפריז מאיר אוסטרליץ – רב הונגרי
מערב (פירושונים)

האם התכוונתם ל... מערב – כיוון כינויי לקבוצת מדינות: העולם המערבי – קבוצת המדינות בעלות התרבות האירופית – דמוקרטית מגרב (מילולית: מערב) – מדינות צפון אפריקה שממערב למצרים החוף המערבי (ארצות הברית) – מדינות ארצות הברית הגובלות באוקיינוס השקט המערב הפרוע – תקופה היסטורית במדינות החוף המערבי של ארצות הברית חצי הכדור המערבי – מחצית כדור הארץ הנמצאת ממערב לקו גריניץ' צפון (פירושונים) דרום (פירושונים)
גירושים נפלאים

גירושים נפלאים היא סדרת טלוויזיה ישראלית אשר שודרה בערוץ yes stars Drama וyes Stars ישראלי בשנת 2009. הסדרה מתמקדת במשרד עורכי דין המתמחה בענייני גירושים, בעלילות חייהם של העובדים בו, ובמקרים המסקרנים עמם הם נדרשים להתמודד. כוכבי הסדרה הם הילה רובין (אסי לוי), שותפה בכירה במשרד; עדי ארטיג'אני (ליאת תמרי), שותפה במשרד; עמית רובין (אורי פפר), אחיו התאום של תומר, שנהרג בתאונת דרכים; עורך הדין ערן אטלס (ליאור רז); עורך הדין אודי יוכפז (דב נבון), אשתו, גלית יוכפז (אורנה פיטוסי) ובתו נויה יוכפז (תמר שם אור); ואחרים. העונה הראשונה של הסדרה מנתה 21 פרקים, והעונה השנייה מנתה 18 פרקים. הסדרה תוכננה במקור כדרמה יומית, וכ-50 פרקים שלה צלמו מראש. רק לקראת העלייה לשידור, הוחלט שתשודר כסדרה שבועית. עלילת הסדרה מתמקדת במשרד עורכי דין המתמחה בענייני גירושים, ובעורכי הדין העובדים בו המנסים לבנות ולשמר קשרי אהבה וזוגיות בחייהם האישיים בעודם עוסקים מדי יום בניתוק קשרי הזוגיות של לקוחותיהם. בין הלקוחות המגיעים למשרד נמצאים גבר המגלה שאשתו ביגמיסטית; סרבן גט היושב בכלא ואיבד את שנותיו היקרות במלחמת חורמה באשתו; אשה המגלה שבעלה הומוסקסואל; מאפיונר שרוצה לעשות שלום בית עם אשתו שנעלמה; זוג נשוי ביחסי עבד-מלכה מתוך בחירה; ופסל שלא מצליח לפסל יותר. הילה רובין (אסי לוי) – עורכת דין ושותפה בכירה במשרד "רובין-ארטיג'אני". עדי ארטיג'אני (ליאת תמרי) – עורכת דין ושותפה של הילה במשרד "רובין-ארטיג'אני". עמית רובין (אורי פפר) – האח התאום של תומר שנהרג בתאונת דרכים. ערן אטלס (ליאור רז) – עורך דין לענייני משפחה, בעל משרד מתחרה למשרד "רובין-ארטיג'אני". אודי יוכפז (דב נבון) – עורך דין לענייני גירושין. גלית יוכפז (אורנה פיטוסי) – אשתו של אודי יוכפז. נויה יוכפז (תמר שם אור) – בתו של אודי, אומצה גם על ידי גלית. עובדת במשרד של אביה. יואב בכר (אייל שכטר) – לקוח של משרד עורכי הדין. כרמל עג'מי (ליטל שוורץ) – המזכירה הבכירה במשרד "רובין-ארטיג'אני". נשואה לעופריקו. עופריקו כהן (לביא זיטנר) – מטפל אלטרנטיבי, נשוי לכרמל. מרי רובין (עליזה רוזן) – אמא של עמית (אורי פפר) ושל תומר שנפטר (אלדד פריבס). להב סוצקבר (יובל מנדלסון) – בן 17, ידיד של נויה. "גירושים נפלאים", במסד הנתונים הקולנועיים IMDb (באנגלית) "גירושים נפלאים", באתר אידיבי "גירושים נפלאים", במסד הנתונים הקולנועיים KinoPoisk (ברוסית) "גירושים נפלאים", במיזם "אישים" לתיעוד היצירה הישראלית ניר קיפניס, ‏לרקוד על מדרגות הרבנות, באתר גלובס, 11 במאי 2009 רותה קופפר, מה לראות הערב בטלוויזיה? העיקר שיש סקס בשירותים, באתר הארץ, 11 במאי 2009 רותה קופפר, איגוד שחקני המסך: יס פוגעת בפרנסת משתתפי הסדרה "גירושים נפלאים", באתר הארץ, 7 במאי 2009 רותה קופפר, אורי פפר יגלם תאומים בטלנובלה של "יס", באתר הארץ, 5 באוקטובר 2008
מתי אנג'ל

מתי אנג'ל (8 באוקטובר 1938 - 27 ביולי 2012) הייתה אלופה פאראלימפית ישראלית בעלת 6 מדליות, מהן 2 זהב. אנג'ל נולדה בבולגריה ובשנת 1948 עלתה לישראל. בשנת 1956 התגייסה לצה"ל ושירתה בחטיבה 7. בתקופת מבצע קדש נפצעה קשה בתאונת ירי ונותרה משותקת (קוואדרופלגית) ורתוקה לכסא גלגלים. לאחר תקופת שיקום למדה משפטים, הוסמכה לעריכת דין ועבדה כשלושים שנים, עד צאתה לגמלאות, כפרקליטה בפרקליטות מחוז תל אביב (פלילי). בתקופת שיקומה הרפואי החלה לעסוק בספורט נכים במסגרת מרכז הספורט לנכים של איל"ן ומאוחר יותר בבית הלוחם תל אביב. אנג'ל עסקה בשחייה ובטניס שולחן והשתתפה לאורך השנים בארבעה משחקים הפאראלימפיים. בשנת 1960 השתתפה במשחקים הפאראלימפיים הראשונים ברומא, התחרתה בשחייה ובטניס שולחן וזכתה בשני התחומים במדליית כסף. במשחקים הפאראלימפיים תל אביב (1968) זכתה בשתי מדליות זהב בטניס שולחן ובמדליית כסף בשחיית 25 מטרים. לאחר מכן השתתפה גם במשחקים הפאראלימפיים היידלברג (1972), בה זכתה במדליית ארד בטניס שולחן, ובמשחקים הפאראלימפיים ארנהם (1980). אנג'ל נפטרה ב-27 ביולי 2012 והובאה למנוחות בבית העלמין קריית שאול בתל אביב. היא הוכרה כחלל צה"ל שנפטרה לאחר השירות. קורות החיים של מתי אנג'ל, באתר "יזכור" של משרד הביטחון פירוט השתתפותה בתחרויות המשחקים הפאראלימפיים באתר הרשמי של IPC (באנגלית) ספורט - הישגי הנכים הישראליים באולימפיאדת רומא, קול העם, 9 באוקטובר 1960
ג'ון בורדט

ג'ון פטריק בורדט (באנגלית: John Patrick Burdett; נולד ב-24 ביולי 1951) הוא סופר רבי-מכר בריטי. בורדט הוא עורך דין לשעבר שעבד במשך 12 שנים בהונג קונג, עד שהחליט להפוך לסופר מותחנים. ספריו "בנגקוק 8", ו"קעקוע בנגקוק" תורגמו לעברית בהוצאת מודן, ספרו "השניות האחרונות" תורגם לעברית ויצא בהוצאת נירם. סדרת ספרי הבלש סונצ'אי ג'יטפליצ'יפ שכוללת שישה ספרים שפורסמו בשנים 2003-2015, מתרחשת בעיקר בבנגקוק ומתמקדת בבלש בודהיסטי בשם "סונצ'אי ג'יטפליצ'יפ". סונצ'אי נולד לקצין צבא אמריקאי שמעולם לא הכיר, ולזונה. סונצ'אי גדל באירופה ובארצות הברית ורכש שם השכלה, ומאוחר יותר עבר לתאילנד, שם הוא חוקר פשעים אכזריים וביזאריים. הסדרה דנה בתעשיית המין שבתאילנד, ובשוני בין סונצ'אי, שוטר ישר שגדל במערב ולכן נחשב זר, לבין עמיתיו המושחתים. חלק מהספרים בסדרה נכתבו בהשראת ספרים של פסוק פונגפאיצ'יט על הקשר בין הון ושלטון בתאילנד. מידע על הסופר ביקורת בעברית על ספרו בנגקוק 8 ביקורת בעברית על ספרו קעקוע בנגקוק ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
כביש 358

כביש 358 הוא כביש הנמצא בדרום הארץ ונמתח ממחלף לקייה בדרום, במפגש עם כביש 6 וכביש 31, בסמוך ללהב עד למושב אמציה. הוא עובר ברובו בצמוד לקו הירוק, בנתיב 'דרך הפטרולים' הישן. ההחלטה על סלילת הכביש התקבלה בשנת 2001 וסלילתו החלה בשנת 2003, במטרה לחבר את יישובי האזור, שקף ושומריה לבאר שבע בדרום, לכביש 35 בצפון ומשם לירושלים בנתיב קצר ומהיר, שישמש כציר נוסף המחבר בין באר-שבע לירושלים ותל אביב. הכביש נסלל ברובו במקביל לגדר ההפרדה וכביש הביטחון שגם הוקמו באותה עת. ארגוני איכות הסביבה מחו כל כך שהכביש פוגע באזור גבעות לכיש, שהיה עד שנות ה-2000 מהאזורים הבודדים בלבה של ישראל שבו כמעט שלא נבנו יישובים או נסללו כבישים. האזור אף נכלל בתוכניות המתאר בתור "שמורה ביוספרית" של שפלת יהודה, שבו רוב השטח יועד על פי התכנון לשימור, והפיתוח מוגבל ליישובים הקיימים. ביוני 2009 נחנך הקטע העיקרי של הכביש באורך של 17 ק"מ, בין אמציה לשומריה, וחבר לקטע שהיה כבר סלול בין קיבוץ להב וכביש 31. סלילת הכביש צפונה עד לכביש 35, קרוב לכפר זוהרים ולקיבוץ בית גוברין, בוטלה. לטענת אגף הדוברות ב"נתיבי ישראל", סגירת פרויקט נבעה מהחסמים הבאים: "אי התאמה לתוכנית המתאר הארצית - תמ"א 3, אומדן פרויקטאלי גבוה, תחזיות תנועה נמוכות, התנגדות משרד הביטחון והתנגדות רשות הטבע והגנים". הכביש המקומי הקיים, כביש 3415, מחבר בין כביש 358 לכביש 35. מחלף לקייה בקצהו הדרומי נפתח בשנת 2016 ואליו חובר כביש 6 שנפתח בשנה זו באזור. עוד מידע כללי לגבי כביש 358, באתר מיצו בדרכים עוד מידע לגבי תכנון המשך כביש 358, באתר CARLOSS גדי גולן , ‏כביש 35 מצומת פלוגות לברכיה יורחב השנה ל-4 נתיבים, באתר גלובס, 29 בינואר 2001 שרון קדמי, ‏אושר קטע הכביש בין שומריה למושב שקף, באתר גלובס, 11 במאי 2002 אביעד שר שלום, ‏עוד כביש לשום מקום, באתר גלובס, 11 במאי 2003 הבולדוזרים הגיעו גם לגבעות לכיש, באתר הארץ, 11 במאי 2010 יעל עברי-דראל, חרף הפגיעה בטבע - יוקם יישוב נוסף בחבל לכיש, באתר ynet, 8 באפריל 2009 אורי דביר, טבע הדברים, דרך טקסס: סיור באזור "טוסקנה הישראלית", באתר ynet, 3 בדצמבר 2009
סלאבקו וראנש

סלאבקו וראנש (במונטנגרית: Slavko Vraneš; נולד ב-30 בינואר 1983) הוא כדורסלן מונטנגרי ששיחק בעמדת הסנטר בקבוצת מטאלץ ולייבו מליגת העל הסרבית. וראנש, המיתמר לגובה של 2.30 מטרים משחק עבור נבחרת מונטנגרו. וראנש החל את קריירת המשחק שלו בקבוצת ז'לזניק הסרבית ובשנת 2000 עבר לקבוצת טופאש בורסה הטורקית בשורותיה שיחק בעונת 2000/2001, ולאחר מכן עבר לקבוצת אפס פילזן. לאחר קשיי הסתגלות, חזר וראנש למונטנגרו (אז עדיין סרביה ומונטנגרו) בינואר 2002 שם שיחק בקבוצת בודוצ'נוסט פודגוריצה עד לקיץ של שנת 2003. הוא נבחר בסיבוב השני של דראפט ה-NBA של שנת 2003 על ידי קבוצת הניו יורק ניקס, אך נופה משורות הקבוצה כבר בדצמבר אותה השנה. בתחילת ינואר 2004 חתם וראנש על חוזה לעשרה ימים בקבוצת פורטלנד טרייל בלייזרס ושיחק בשורותיה משחק בודד. לאחר מכן שיחק וראנש פרק זמן קצר גם בקבוצת הכוכב האדום בלגרד. הטלטלה בין הקבוצות נסתיימה כאשר חזר וראנש פעם נוספת לבודוצ'נוסט פודגוריצה. בפודגוריצה שיחק וראנש במשך שלוש עונות טרם עבר לקבוצת פרטיזן בלגרד בשורותיה שיחק במשך שלוש עונות גם כן. בקיץ 2010 עבר וארנש לקבוצת אוניקס קאזאן הרוסית ובאוקטובר 2011 הצטרף לקבוצת פטרוכימי בנדר האיראנית. ב-2013 עבר למטאלאץ ולייבו הסרבית. באוקטובר 2013 חזר לאיראן וחתם באספהאן. בפברואר 2015 חזר למטאלאץ ולייבו, אך לאחר כמה חודשים חזר לפטרוכימי בנדר. מדיה וקבצים בנושא סלאבקו וראנש בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג ערך זה הוא קצרמר בנושא כדורסלנים ובנושא מונטנגרו. אתם מוזמנים לתרום לוויקיפדיה ולהרחיב אותו.
מצור רחוב בלקום

מצור רחוב בֶּלְקוֹם הוא אירוע שהתרחש בלונדון ב-6 בדצמבר 1975, ובו לקחו אנשי ה-IRA (הצבא האירי הרפובליקני) שני בני ערובה. הם שחררו אותם רק לאחר שישה ימים. תחילתה של התקרית במרדף שניהלה המשטרה אחר "כנופיית רחוב בלקום" (Balcombe Street gang) בחשד שרצחו את התועמלן הפוליטי הימני רוס מקווירטר (Ross McWhirter). חבורת רחוב בלקום מנתה למעשה רק שני חוטפים, יחד עם שני שותפים לדבר עבירה. חברי הרביעייה היו יו דוהרטי, מרטין אוקונול, אדי בטלר והנרי דוגן. המרדף הסתיים ברחוב בלקום באזור מרליבון, תוך כדי ששניים מחברי ה-IRA הצליחו להימלט לבית ברחוב בלקום ולקחו שני תושבים מקומיים (בני זוג, ג'ון ושילה מתיוס) כבני ערובה. החוטפים הצהירו כי הם חברי ה-IRA, ודרשו מטוס כדי להטיס אותם ואת בני הערובה לאירלנד. הסקוטלנד יארד סירב, מה שהביא להתמודדות של שישה ימים בין החוטפים למשטרה עד שהחוטפים נכנעו ושחררו את בני הערובה. החוטפים נכנעו לאחר שפורסם דבר פריסתם של ה-22 SAS (כוחות האוויר המיוחדים, יחידת קומנדו של הצבא הבריטי). החוטפים ובני הערובה הוצאו מהדירה ברחוב בלקום ללא פגע, ואילו החוטפים הובלו לאחר לכידתם לחקירת משטרה. תקרית זו, שנודעה ברבות הימים כמצור רחוב בלקום, התפרסמה בעיקר בזכות הטלוויזיה, ששידרה את האירועים, ואלה נצפו על ידי מיליונים. במהלך משפטם, הנחו חברי כנופיית רחוב בלקום את עורכי דינם להתייחס לאירועי טרור אחרים שהיו מעורבים בהם אנשי ה-IRA, אך אלו שנלכדו היו חפים מפשע. אחד מאירועים אלו הוא פיצוץ פאב גילפורד בו הואשמה רביעיית גילפורד על לא עוול בכפה בפיצוץ. כך, הונחו עורכי הדין "למשוך תשומת לב לעובדה כי הרביעייה הם אנשים אשר לחלוטין חפים מפשע ונידונו לגזר דין כבד". למרות שבמשפט של "חבורת רחוב בלקום" הם טענו כי הפיצוצים, גילפורד והן בווליץ' נתפסו האנשים הלא נכונים, החבורה מעולם לא הואשמה בפשעים אלו, ולמעשה לא הייתה לדבר כל התייחסות מצד המשטרה. כל חברי חבורת רחוב בלקום קיבלו מאסר עולם כפול ב-1977, עבור מספר פשעי טרור כולל רצח מקווירטר, אך הם שוחררו במהלך 1998 כחלק מהסכם יום שישי הטוב שהביא את הארגונים האיריים השונים שלחמו נגד בריטניה להניח נשקם. רביעיית גילפורד היסטוריה של צפון אירלנד דיווח על סיום המצור באתר ה-BBC שחרור חבורת בלקומבי ב-1998[דרושה הבהרה] (באנגלית)
גילי חיימוביץ'

גילי חיימוביץ' (נולד ב-24 בפברואר 1993) הוא לוחם טאקוונדו ישראלי, המתחרה בקטגוריית המשקל של עד 58 ק"ג. הוא נולד ברעננה וגר בגדרה. חיימוביץ' החל באימוני הטאקוונדו במקרה, לאחר שחוג ההגנה העצמית בו השתתף בוטל עקב מיעוט משתתפים. בגיל 15 החל להשתתף בתחרויות בינלאומיות. הוא הגיע להישג ראשון בשנת 2007 בה זכה במדליית הארד באליפות קרואטיה הפתוחה בקטגוריית המשקל עד 41 ק"ג. שנה לאחר מכן זכה במדליית הזהב באותה אליפות בקטגוריית המשקל עד 45 ק"ג. בשנת 2009 זכה במדליית הזהב בקטגוריית המשקל של עד 45 ק"ג באליפות אירופה לנוער שנערכה בטרלבורג שבשוודיה. אולם, באותה שנה הוא הפסיד ברבע הגמר באליפות אירופה לצעירים שנערכה בוויגו שבספרד. בשנת 2010 נחל חיימוביץ הפסדים באליפות העולם בטאקוונדו לנוער. אולם, זכה במדליית ארד באליפות אוסטריה הפתוחה. באולימפיאדת הנוער שנערכה בסינגפור בקטגוריית המשקל של עד 48 ק"ג, זכה חיימוביץ' במדליית הזהב לאחר שהיריב האיראני שהיה אמור להתמודד מולו בקרב הגמר לא התייצב. בשנת 2011 התגייס חיימוביץ' לצבא הגנה לישראל ושירת כספורטאי מצטיין. החל משנת 2012 מתמודד חיימוביץ' בקטגוריית הבוגרים. באליפות אירופה בטאקוונדו שנערכה באותה שנה במנצ'סטר שבאנגליה הפסיד חיימוביץ' בסיבוב הראשון בקטגוריית המשקל עד 63 ק"ג. אולם, באליפות קרואטיה הפתוחה זכה במדליית ארד. בשנת 2013 זכה במדליית זהב באליפות פולין הפתוחה ובאליפות ישראל הפתוחה. במהלך שנת 2014 הפסיד חיימוביץ' בסיבוב הראשון באליפות אירופה בטאקוונדו. אך, זכה במדליית ארד באליפות בלגיה הפתוחה ושמר על מקומו הראשון באליפות ישראל הפתוחה. שנת 2015 החלה ברגל ימין כאשר חיימוביץ' זכה במדליית ארד באליפות יוון הפתוחה ובמדליית כסף באליפות בוסניה הפתוחה. אולם בהמשך השנה הפסיד בסיבוב השני באליפות העולם בטאקוונדו. במשחקים האירופיים שנערכו בבאקו בירת אזרבייג'ן הוא התחרה בקטגוריית משקל עד 58 ק"ג והפסיד בשמינית הגמר. שנת 2016 נפתחה בהפסד בשמינית הגמר באליפות אורפה בטאקוונדו. אולם, לאחר מכן זכה חיימוביץ' במדליית ארד באליפות אוסטריה הפתוחה ובאליפות לוקסמבורג הפתוחה. באליפות ישראל הפתוחה התחרה חיימוביץ בקטגוריית המשקל עד 58 ק"ג וזכה במדליית זהב. גילי חיימוביץ', באתר olympedia.org גילי חיימוביץ' באתר ההתאחדות הישראלית לטאקוונדו גילי חיימוביץ' באתר taekwando data דני בורשבסקי‏, טומרקין, קרויטר וחיימוביץ' יובילו את ישראל באולימפיאדת הנוער, באתר וואלה, 7 באוגוסט 2010 בן פרידמן, ‏גילי חיימוביץ' מתכונן לקרב: לא אכל ארוחת בוקר, באתר ONE‏, 13 באוגוסט 2010 דני בורשבסקי‏, מדליית זהב לישראל באליפות אירופה לנוער בטאקוונדו, באתר וואלה, 29 במאי 2009 דני בורשבסקי‏, "יקח לי זמן לקלוט את זה", באתר וואלה, 15 באוגוסט 2010 אליסף דעואל, ‏אלוף בירוק: גילי חיימוביץ' התגייס לצה"ל, באתר ONE‏, 11 באוגוסט 2011 תומר גנור, טאקוונדו: זהב למיכל זריהן בלוקסמבורג, ארד לגילי וגדי חיימוביץ', באתר ynet, 10 ביולי 2016 תומר גנור, טאקוונדו: זהב וארד לאחים חיימוביץ', כסף לברגינסקי, באתר ynet, 28 בנובמבר 2016
חיימוביץ'

האם התכוונתם ל... בנימין חיימוביץ' – משורר וסופר יהודי רומני שנודע בשם העט הוריה בונצ'יו גילי חיימוביץ' – לוחם טאקוונדו ישראלי גילי חיימוביץ' (משוררת) זאב חיימוביץ' – כדורגלן ישראלי מט חיימוביץ – צ'לן אמריקאי-קנדי יליד ישראל מיקי חיימוביץ' – מגישת חדשות סיגלית חיימוביץ' - הורשעה ברצח אסף שטיירמן צביקה חיימוביץ' – מפקד מערך ההגנה האווירית שמואל חיימוביץ' (במאי) – תסריטאי ובמאי קולנוע וטלוויזיה שמואל חיימוביץ' (ספורטאי) – אלוף פאראלימפי בהרמת משקולות, אדריכל ומתכנן ערים בן חיים (פירושונים)
המשחקים האולימפיים לנוער

המשחקים האולימפיים לנוער (באנגלית: The Youth Olympic Games או בראשי תיבות: YOG) הוא אירוע עולמי של תחרויות ספורט רב-ענפיות הנערך אחת לארבע שנים המוגדר לנוער בגילאי 14 עד 18 שלא יכולים להשתתף במשחקים האולימפיים. מוטו התחרות הוא "ללמוד כדי לדעת, ללמוד כדי להיות, ללמוד לעשות וללמוד איך לחיות יחד", והנושא הכללי של התחרות הוא חינוך ותרבות. רעיון המשחקים האולימפיים לנוער הוצג בישיבת הוועד האולימפי במוסקבה בשנת 2001 על ידי ז'אק רוג, הנשיא החדש דאז של הוועד האולימפי הבינלאומי, הרעיון אושר במושב הוועד האולימפי בגואטמלה סיטי, גואטמלה ב-6 ביוני 2007. אולימפיאדת הנוער נערכה לראשונה בסינגפור בין 14 באוגוסט ו-26 באוגוסט 2010. הוועד האולימפי הודיע כי העיר המארחת לא חייבת לבנות מבנים חדשים חוץ מכמה מבנים מסוימים ואת הכפר האולימפי. בנוסף, הוחלט כי כל המשחקים חייבים להתקיים בתחומי העיר, דבר שגרם להפסקת ההצעות המשותפות. על פי הדרישות, האצטדיון שבו נערך טקס הפתיחה של האולימפיאדה חייב להכיל יותר מ-10,000 מקומות, ועל כל מתקן אולימפי שבו נערכת תחרות להכיל לפחות 2,500 מקומות. כל מדינה מחויבת לשלוח לפחות ארבעה משתתפים ולא יותר ממאה משתתפים, כל מדינה בוחרת את הנבחרת שלה כ-18 חודשים לפני תחילת התחרות כך שייתכן שילד בן 12 ייבחר לנבחרת האולימפית. העלויות המשוערות של אולימפיאדת הנוער היו כ-30 מיליון דולר למשחקי הקיץ ובין 15 ל-20 מיליון דולר למשחקי החורף, בעיקר עבור תיקון תשתיות ומגורים. הוחלט כי הוועד האולימפי ישלם לעיר עבור הלינה והמזון של המשתתפים ושל השופטים, הוצאות שמסתכמות ב-11 מיליון דולר. תקציבי הערים שהגישו הצעה לאירוח אולימפיאדת הנוער הראשונה היו גדולים פי כמה מהתקציב המשוער. סינגפור הציעה כ-75 מיליון דולר ומוסקבה הציעה 175 מיליון דולר. תקציבי הערים שהציעו את אירוח אולימפיאדת החורף לנוער הראשונה היו צנועים יותר, 22 מיליון דולר שהציעה אינסברוק ו-14 מיליון דולר שהציעה קואופיו, פינלנד. עלות אולימפיאדת הנוער בסינגפור מוערכת בכ-387 מיליון דולר סינגפורי (284 מיליון דולר אמריקאי). מדיה וקבצים בנושא המשחקים האולימפיים לנוער בוויקישיתוף אתר האינטרנט הרשמי של המשחקים האולימפיים לנוער
כרטיס טלוויזיה

כרטיס טלוויזיה משמש לצפייה או הקלטה של תוכניות טלוויזיה במחשב. הכרטיס ממיר את גלי הרדיו למידע ספרתי אשר יכול לשמש קלט לתוכנות מחשב. כרטיסי טלוויזיה מתחברים בדרך כלל לחריצי ה-PCI במחשב או כהתקני USB חיצוניים. קיימים גם כרטיסי טלוויזיה המשולבים בכרטיסי מסך. בעבר, חלק מהכרטיסים הגרפיים תוכננו כך שישמשו גם ככרטיסי טלוויזיה ולכידת וידאו. דגמי Personal Cinema של אנוידיה (שיצאו עד 2005 כחלק מסדרות FX ו-6 של GeForce) ו-All-in-Wonder של ATi (שיצאו בין 1996 ל-2008 כחלק מסדרת Radeon) היו הבולטים שבהם. Hauppauge Gigabyte ASUS Leadtek MSI ATI Technologies AVerMedia EXCEL eVGA Pinnacle System מונחים בחומרה ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.